Ike (artisti)

Ike (oikealta nimeltään Ikenna Ikegwuonu, s. 27. marraskuuta 1988 Espoo) on suomalainen muusikko, sanoittaja ja näyttelijä. Ike tuli tunnetuksi The Voice of Finlandin toisena finalistina ohjelman toisella kaudella vuonna 2013. == Elämä ja ura == Ikenna Ikegwuonu nousi julkisuuteen vuonna 2013 The Voice of Finlandin toisella kaudella. Hän pääsi kilpailussa finaaliin saakka ja esitti siellä tähtivalmentajansa Elastisen ja Illin hänelle tuottaman "Vaiheillaan"-kappaleen. The Voice of Finlandin jälkeen Ike esiintyi vierailevana artistina Uniikin kappaleella "Naiseni mun". Ike siirtyi Rähinä Recordsille vuonna 2016 ja julkaisi sitä kautta ensimmäiset singlensä "Kaikki Sanat", "Dirty" ja "Jonkun Ex". Tämän jälkeen Ike piti pari vuotta taukoa musiikin julkaisemisesta mutta oli lähes päivittäin studiolla tekemässä musiikkia. Tämän työn tuloksena Playground Music Finlandin kautta Ike julkaisi vuoden 2019 lopussa kappaleen "Edelleen Mun", maaliskuussa 2020 kappaleen "Haarniska" ja elokuussa 2020 "Puolet minusta". Ike esiintyi syksyllä 2021 ilmestyneessä Tuomas Parkkisen ohjaamassa West Side Story -musikaalissa. == Yksityiselämä == Ike on suorittanut lukio-opintonsa Espoon yhteislyseon lukiossa ja tämän jälkeen kouluttautunut IT-tradenomiksi Laurea- amattikorkeakoulussa. Ike on pelannut aikaisemmin jalkapalloa Suomen toiseksi korkeimmalla sarjatasolla PK-35 Vantaalla. Tämän jälkeen hän on pelannut muun muassa Suomen kolmanneksi korkeimmalla sarjatasolla helsinkiläisessä MPS:ssä sekä FC Viikingeissä. Iken vanhemmat ovat nigerialaissyntyisiä. == Diskografia == === EP:t === * ”Muistoja” (2021) === Singlet === * ”Vaiheillaan” (2013) * ”Kaikki Sanat” (2016) * ”Dirty” (mukana Kube, 2016) * ”Jonkun Ex” (mukana Elastinen, 2017) * ”Edelleen mun” (2019) * ”Haarniska” (2020) * ”Haarniska (akustinen)” (2020) * ”Puolet minusta” (2020) * ”Muista kuka oot” (mukana Yeboyah, 2020) *”Tivolit” (2021) *”Mercy” (2021) *”Brave” (mukana Misha, cocobona ja Jesse Markin, 2021) === Vierailijana === * Uniikki: Naiseni Mun (mukana IKE, 2013) * Prinssi Jusuf: Prinssille morsian (mukana IKE, 2014) * Adi L Hasla: Uhka vai Mahdollisuus (mukana IKE, 2017) * Pianomies: 3 AM (mukana IKE, 2017) * Aksim: 10 euron kesämekot (mukana IKE, 2017) * Dilemma: Liikaa (mukana IKE, 2019) * SANÉ: Kaipaan sua (mukana IKE, 2019) * Misha: Used to Be (mukana IKE, Jesse Markin, Jussi Halme ja DJ Beha, 2020) * Prinssi Jusuf: Hotelli (mukana IKE ja Pesso, 2020) * Dauda Koroma: A8 (mukana IKE ja Musta Barbaari, 2020) * Haamu: Kiitollinen (mukana IKE, 2021) *Särre: Tyrmäävä (mukana IKE, 2021) == Lähteet == * Katri Utula: Voice of Finlandin seksisymboli: Painoin pahimmillaan 100 kiloa, Ilta Sanomat 11.4.2013 Viitattu 2.3.2021 * Hero Crew esittelyssä: Ikenna Ikegwuonu, Nelonen 4.11.2014 Viitattu 2.3.2021 * Panu Jansson: Ike löysi oman äänensä, City 20.5.2016 Viitattu 2.3.2021 * Nita Makkonen: Muistatko vielä The Voice -komistuksen kolmen vuoden takaa? Iken, 27, uuden musiikin taustalla huippusanoittaja, Ilta Sanomat 29.6.2016 Viitattu 2.3.2021 * Iriz Silander: Samettiääninen laulaja Ike Ikegwuonu selätti vaikeudet ja palaa musiikin pariin: "Välillä on puuttunut usko ja luottamus omaan itseensä", MTV Uutiset 22.12.2019 Viitattu 2.3.2021 Luokka:Suomalaiset jalkapalloilijat Luokka:Suomalaiset laulajat Luokka:Vuonna 1988 syntyneet Luokka:Elävät henkilöt